ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
22 มิ.ย. 2558

สรุปภาวะตลาดภาคเช้า : SET ฟื้นตัว – SET ฟื้นตัว หลักๆเป็นแรงซื้อกลับในกลุ่มที่เกี่ยวข้องกับการท่องเที่ยวที่ปรับลงแรงเมื่อปลายสัปดาห์ก่อน หลังจากพบผู้ป่วย MERS รายแรกในไทย แต่หลังจากนั้น สถานการณ์ยังทรงๆ เนื่องจากยังไม่มีรายงานผู้ติดเชื้อเพิ่ม ส่วนประเด็นหนี้กรีซ ติดตามความคืบหน้าได้จากการประชุม EU คืนนี้ ทั้งนี้ SET ปิดภาคเช้าที่ระดับ 1500.45 จุด (+0.60%) ด้วยมูลค่าซื้อขาย 1.4 หมื่นลบ. กลุ่มหลักแบงก์ และพลังงานหนุนตลาด ปิดบวก +0.9% และ 0.5% ตามลำดับ ส่วน ICT ทรงๆ และที่โดดเด่น คือ การฟื้นตัวของกลุ่มท่องเที่ยว ด้านตลาดภูมิภาคอยู่ในแดนบวก
กลยุทธ์ที่แนะนำ :ช่วงบ่าย: แกว่งบริเวณ 1500 +/-5จุด โดยจะกลับมาเป็นสัญญาณบวก ควรยืนเหนือระดับ 1504 จุดก่อน ส่วนกรณีอ่อนตัวลงต่อให้ติดตามแนวรับบริเวณ 1485-1480 จุด ด้านภาพรวมช่วงนี้ เรายังมอง SET จะไม่หลุดจุดต่ำเดิมที่ 1476 จุด และฟื้นตัวด้วยแรงหนุน Window dressing ส่วนกรณีพบผู้ติดเชื้อ MERS เพิ่มขึ้น จะเป็น Downside risk ต่อตลาด กลยุทธ์ อ่อนตัวเป็นโอกาสซื้อสะสม ทั้งนี้ หุ้นแนะนำตามสัญญาณเทคนิค ได้แก่ EFORL (รับ 1.32 ต้าน 1.41 Cut 1.27) และ PAF (รับ 4.32 ต้าน 4.80 Cut 4.18)